《过石公山》
明代·王宠

岛屿屡崩奔，石林突参错。
朝云正吐秀，冬水亦渐涸。
槎牙熊豹正，蜷曲蛟龙蠖。
波涛激中洞，岚霭纷上薄。
金膏赤日流，石镜青天霩。
表灵征名图，延赏谐幽诺。
苍鼠不惊人，丹枫时自落。
兹焉可投纶，毕志甘场藿。

作者简介：（1494—1533）明苏州府吴县人，字履仁，后字履吉，号雅宜山人。为蔡羽先生门生，居洞庭三年，既而在石湖之滨读书二十年。由诸生贡入国子监。工书画，行书疏秀出尘，妙得晋法。于书无所不窥。诗刻尚风骨。有《雅宜山人集》。